ኣብ ምዕራብ ኦሮሚያ ዘሎ ኩነታት ጸጥታ ናብ ቅልውላው ካብ ዝኣቱ ጸኒሑ እዩ። ኣብቲ ኸባቢ ዝንቀሳቐሱ ዕጡቓት ኦሮሞ፡ ምስ ሓይልታት መንግስቲ፡ ክሳብ ሕዚ ኣብ ጎንጺ ከምዘለዉ ነበርቲ ናይቲ ኸባቢ ይገልጹ። ኣብዚ ሒዝናዮ ዘለና ወርሒ'ውን፡ ኣብ ምዕራብ ኦሮሚያ ዘይምርግጋእ ከምዘሎ ነበርቲ ንቢቢሲ ገሊጾም እዮም። ብኣቆጻጽራ ኢትዮጵያ 11 ጉንበት፡ ኣብ ዞባ ምዕራብ ወለጋ፡ ላሎ ኣሳቢ ኣብ ዝበሃል ወረዳ፡ 5 ሰባት ብሓይልተት መንግስቲ ከምዝተቐተሉ ሬድዮ ጀርመን ኣቃሊሓ እያ። ቅድሚ ሰሙናት'ውን፡ ኣብ ዞባ ጉጂ፡ 12 ኣባላት ፍሉይ ሓይሊ ኦሮሚያ ብዕጡቓት ምቕታሎም ቢቢሲ ጸብጺቡ ምንባሩ ዝዝከር እዩ። ኣብ መንጎ እዚ ጎንጺ፡ ሓይልታት መንግስቲ ብኢደወነኖም ቅትለት ይፍጽሙ ምህላዎም ገለ ነበርቲ ይገልጹ። ኣብ ቀረባ መዓልታት ቢቢሲ ዘዛረቦም ኣብ ምዕራብ ወለጋ ዝነብሩ ወለዲ፡ ለሊሳ ተፈሪ ዝበሃል ውላዶም ብዕጡቓት መንግስቲ ኢትዮጵያ ከምዝተቐተለን፡ ሬስኡ ኣብ ግዳም ተደርብዩ ከምዝረኸብዎን ገሊጾም እዮም። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ወዶም ብወተሃደራት መንግስቲ ከም ዝተቐትለ ዝዛረቡ ነበርቲ፡ ምዕራብ ወለጋ ዞን ኣምነስቲ እንታይ እዩ ኢሉ?
